

**Projektu uzraudzības komisijas sēdes protokols**

Ādažu novadā, 2025. gada 13. janvārī  Nr. ĀNP/1-7-5/25/2

**Sēdi vada:** Komisijas priekšsēdētājs: G.Porietis

**Piedalās:** Komisijas locekļi: K.Miķelsone, V.Bulāns, G.Miglāns, S.Mūze, E.Kāpa, L.Bernāns, I.Pērkone

**Uzaicināti:** O.Rinkus, A.Grīnvalds

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 13.00 un tika slēgta plkst.13.36

DARBA KĀRTĪBA

1. Par līdzfinansējumu projektam “Šķiroto atkritumu savākšanas laukums Laivu ielā 12, Carnikavā”.
2. Par dalību SAM 5.1.1.1. “Infrastruktūra uzņēmējdarbības atbalstam” projekta “Infrastruktūras uzlabošana uzņēmējdarbības attīstībai Ādažos 2. un 3. kārta”.
3. Par Ādažu vidusskolas siltināšanas darbu gaitu.

SANĀKSMES GAITA

|  |
| --- |
| **1.** **Par līdzfinansējumu projektam “Šķiroto atkritumu savākšanas laukums Laivu ielā 12, Carnikavā”** |

(A.Vinogrādova)

A.VINOGRĀDOVA informē, ka 2024. g. novembrī dome nolēma piedalīties EJZAF projektā par atkritumu laukuma ierīkošanu Laivu ielā 12. Līdzfinansējums 115 000 EUR tika paredzēts no pašvaldības dabas resursu nodokļa ieņēmumiem 2025. un 2026. gadā. VARAM vērš uzmanību, ka līdzfinansējuma daļai (45 %) jābūt aizņēmumam Valsts kasē, ar mērķi nodrošināt vienlīdzīgu konkurenci. Ierosina turpināt virzīt projektu, plānojot 120 000 EUR no dabas resursu ieņēmumiem, ar pašvaldības priekšfinansējumu 82 312.20 EUR, paredzot pēc VARAM atkārtotu precizējumu saņemšanas pašvaldības finansējumu (45 %) piesaistīt no aizņēmuma Valsts kasē.

KOMISIJA konstatē, ka šī ir pretrunīga informācija, ar ko būtu aktuāli iepazīties visām iesaistītajām pašvaldībām, pauž neizpratni par šāda līdzfinansējuma avota noteikšanu.

KOMISIJA NOLEMJ: **Uzdot APN nosūtīt jautājumus piekritīgajām uzraudzības institūcijām, apkopot atbildes un sniegt ziņojumu Projektu uzraudzības komisijai.**

|  |
| --- |
| **2.** **Par dalību SAM 5.1.1.1. “Infrastruktūra uzņēmējdarbības atbalstam” projekta “Infrastruktūras uzlabošana uzņēmējdarbības attīstībai Ādažos 2. un 3. kārta”** |

(S.Ruģēna)

S.RUĢĒNA informē par projektu “Infrastruktūras uzlabošana uzņēmējdarbības attīstībai Ādažos 2. un 3.kārta”. Bija plānots, ka projekta pieteikums jāiesniedz līdz 2025. gada nogalei, bet CFLA ir izsludinājusi pieteikšanu iesniegšanu līdz š.g. februāra nogalei. Aicina atbalstīt pašvaldības dalību projektu atlasē un rosina gatavot lēmuma projektu izskatīšanai Finanšu komitejā 22. janvārī.

E.KĀPA precizē kārtu izmaksas, to realizēšanas termiņus un pašvaldības aizņēmumu iespējas.

KOMISIJA NOLEMJ:**Uzdot APN gatavot pieteikumu dalībai projekta 2.kārtā un domes lēmuma projektu izskatīšanai Finanšu komitejā 2025. gada 22. janvārī.**

|  |
| --- |
| **3.** P**ar Ādažu vidusskolas siltināšanas darbu gaitu** |

(L.Bernāns)

L.BERNĀNS vērš uzmanību darbiem, kas netika tāmē norādīti objektīvu iemeslu dēļ (konstrukciju atsegšanas rezultātā). Papildu darbu kopējās izmaksas sastāda 13 197 EUR.

KOMISIJA precizē pirmās kārtas rēķina apmaksas termiņu.

KOMISIJA NOLEMJ: **Uzdot pašvaldības aģentūrai “Carnikavas komunālserviss” sadarbībā ar FIN iekļaut trūkstošo summu pašvaldības budžetā, un iesniegt iesniegumu Iepirkumu komisijai papildu darbu saskaņošanai.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU